|  |  |
| --- | --- |
|  | Liikenneasiat 23 § / 2019 |

Miettilänitie ja Vehmerinranta, jalankulku- ja pyöräilyväylien liikennemerkit

Selostus ja perustelu Vehmersalmella Miettiläntiellä on osuus, joka asemakaavan mukaan tarkoitettu vain kävelijöiden ja pyöräilijöiden käyttöön. Väylällä on kaksi pollaria ajoesteenä, mutta ei liikennemerkkejä. Väylä kunnossapidetään myös talvisin. Merkitään väylä asemakaavan mukaisesti kävely ja pyöräilyväyläksi.  
  
Vehmerinrannan päästä lähtee puistoväylä Satamarannantietä kohden. Väylä on merkitty Satamanrannantien suunnasta moottorikäyttöisellä ajoneuvolla ajo kielletty-merkillä ja huoltoajo sallittu-lisäkilvellä. Toisesta suunnasta liikennemerkkejä ei ole. Väylän varrella on leikkipuisto, johon on tarvetta huoltoajolle. Väylällä on pollarit ajoesteenä. Lisätään väylälle puuttuvat liikennemerkit myös Vehmerinrannan suunnasta.

Pyydetyt lausunnot Poliisille on varattu mahdollisuus lausunnon antamiseen.

Poliisilla ei ole huomautettavaa asiaan.

Päätös Asetetaan Miettiläntielle moottorikäyttöisellä ajoneuvolla ajo kielletty-merkit (312) kadun sille osalle, joka on asemakaavan mukaan vain kävelijöille ja pyöräilijöille tarkoitettu. Vehmerinrannan ja Satamarannantien väliselle puistoväylälle Vehmerinrannan puoleiseen päähän asetetaan moottorikäyttöisellä ajoneuvolla ajokielletty-merkki ja huoltoajo sallittu-lisäkilpi (312 ja 872).  
  
Liikennemerkit voidaan asentaa paikoilleen, kun päätös on lainvoimainen.  
  
Merkkien maastoon asentamisesta vastaa kunnossapitopäällikkö Jere Toppinen puh. 044 718 5674.

Toimivallan peruste Kaupunkiympäristön palvelualueen toimintasääntö § 10

|  |  |
| --- | --- |
| Ari Räsänen |  |
| suunnittelupäällikkö |  |

Asiakirja on allekirjoitettu koneellisesti Kuopion kaupungin asianhallinta-järjestelmässä. Allekirjoituksen oikeellisuuden voi todentaa kirjaamosta.

Valmistelija

|  |
| --- |
| Jouko Häyrinen, puh. +358 44 718 5423 |

etunimi.sukunimi(at)kuopio.fi

Liitteet Liite A kuntalain mukainen oikaisuvaatimusohje

|  |
| --- |
| 2026/2019 Miettiläntie-Rantarinne asemapiirustus |
| 2026/2019 Vehmerinranta asemapiirustus |

Tiedoksi

|  |
| --- |
| Itä-Suomen poliisilaitos |
| Kaupunginhallitus |
| Kaupunkirakennelautakunta |
| Liikenneväylien kunnossapito Minna Muhonen |
| Liikenneväylien kunnossapito Jere Toppinen |

Nähtävänäolo Päätös on yleisesti nähtävänä Kuopion kaupungin verkkosivuilla [www.kuopio.fi/paatoksenteko](http://www.kuopio.fi/paatoksenteko) 19.3.2019

**Liite A kuntalain mukainen oikaisuvaatimusohje**

**Oikaisuvaatimusoikeus**

Päätökseen tyytymätön voi tehdä kirjallisen oikaisuvaatimuksen.

Oikaisuvaatimuksen saa tehdä se, johon päätös on kohdistettu tai jonka oikeuteen, velvollisuuteen tai etuun päätös välittömästi vaikuttaa (asianosainen) sekä kunnan jäsen.

**Oikaisuvaatimusviranomainen**

Kaupunkirakennelautakunta

Postiosoite PL 1097, 70111 KUOPIO

Käyntiosoite Suokatu 42

Puhelin 044 718 5113 tai 044 718 5110

Sähköposti kaupunkiymparisto(at)kuopio.fi

**Oikaisuvaatimusaika ja sen alkaminen**

Oikaisuvaatimus on tehtävä **14 päivän kuluessa** päätöksen **tiedoksisaannista**. Kunnan jäsenten katsotaan saaneen päätöksestä tiedon seitsemän päivän kuluttua siitä, kun pöytäkirja on asetettu yleisesti nähtäväksi Kuopion kaupungin verkkosivuille www.kuopio.fi/paatoksenteko. Asianosaisen katsotaan saaneen päätöksestä tiedon, jollei muuta näytetä, seitsemän päivän kuluttua kirjeen lähettämisestä, kolmen päivän kuluttua sähköpostin lähettämisestä, saantitodistuksen osoittamana aikana tai erilliseen tiedoksisaantitodistukseen merkittynä aikana. Tiedoksisaantipäivää ei lueta oikaisuvaatimusaikaan.

**Oikaisuvaatimuksen sisältö ja toimittaminen**

Oikaisuvaatimuksesta on käytävä ilmi vaatimus perusteineen ja se on tekijän allekirjoitettava.

Oikaisuvaatimuksen voi toimittaa myös telekopiona (faksina) tai sähköpostina. Sähköistä asiakirjaa ei tarvitse täydentää allekirjoituksella, jos asiakirjassa on tiedot lähettäjästä, eikä asiakirjan alkuperäisyyttä tai eheyttä ole syytä epäillä.

Oikaisuvaatimus on toimitettava oikaisuvaatimusviranomaiselle viimeistään määräajan viimeisenä päivänä ennen viraston virka-ajan päättymistä tai mikäli määräajan viimeinen päivä on pyhäpäivä tai muu sellainen päivä, jona työt virastoissa on keskeytettävä, ensimmäisenä arkipäivänä sen jälkeen.

Sähköisen viestin (faksin tai sähköpostin) katsotaan saapuneen viranomaiselle silloin, kun se on viranomaisen käytettävissä vastaanottolaitteessa tai tietojärjestelmässä siten, että viestiä voidaan käsitellä.

Oikaisuvaatimus toimitetaan aina omalla vastuulla. Postiin asiakirjat on jätettävä niin ajoissa, että ne ehtivät perille ennen oikaisuvaatimusajan päättymistä.